Prime Willow-JeanWILLOW-JEAN PRIME (Labour): Tēnā koe e Te Māngai o Te Whare. E tino harikoa ana ahau te tū i tēnei pō ki te kōrero e pā ana ki te pānuitanga tuatahi o tēnei pire. Tuatahi māku e hiahia ana ahau ki te tuku mihi ki Te Minita nāna i tīmata ake ngā kōrero i roto i tēnei Whare i tēnei ahiahi e pā ana ki tēnei pire. E mihi hoki ana ki Te Kāwanatanga kia whakauru tēnei kaupapa i roto i tēnei Whare i tēnei pō. Ā e mōhio ana tātou katoa kua rongo tātou katoa i roto i ngā kōrero i tēnei pō he take nui tēnei i roto i Aotearoa. E mōhio ana ahau i roto i tōku ake rohe o Te Tai Tokerau i a au e hāereere ana i te rohe e rongo atu ana ahau e kite atu ana ahau i tēnei take. He take nui mō Te Tai Tokerau. Tēnā pea kua rongo koutou kua kite koutou i ētahi o ngā kōrero i runga i Pukamata i runga i te pouaka whakaata mō ngā taitamariki i roto i Te Tai Tokerau. Kua rongo ahau 12 noa iho ngā tau o ngā taitamariki e whakamomori ana. He tino kino tērā āhuatanga i roto i a tātou. Kātahi anō ka puta mai ētahi atu tatauranga mō tēnei tau kua piki ake te nama o ngā whakamomori i roto i Aotearoa i roto i Te Tai Tokerau anō hoki. Nō reira e tautoko ana ahau i tēnei pire pau te kaha nā te mea e mōhio ana ahau ka whakamāmā ake i tērā āhuatanga i roto i a tātou.Nā ka puta mai tēnei whakaaro tēnei pire i tēnei o ngā rīpoata arā ko te He Ara Oranga. E hiahia ana ahau te mihi ki ngā kaimahi i runga i taua ngā mema i runga i taua kaupapa nā rātou i āta titiro tēnei take mō tātou katoa. Ko tētahi o ngā kaupapa i roto i taua rīpoata ko te whakatū i tētahi komihana. He komihana motuhake ā arā motuhake i Te Kāwana o tēnei rā ngā Kāwana e heke mai nei. He mea pai tērā noho motuhake ka taea e rātou te āta tātari te āta aromatawai tēnei kaupapa ngā ture te pūtea ka whiwhi i ngā tari Kāwanatanga ngā kaupapa anō hoki me ngā kaupapahere. Nā e toru e whā pea ngā mea nui o tēnei komihana. Tuatahi ia tau oh tuatahi ka whai mana rātou ki te tuhi i tētahi rīpoata te tuku ki Aotearoa whānui e pā ana ki tēnei take i roto i Aotearoa. Ehara nō mātou Te Karauna tērā kōrero engari nō tētahi komihana motuhake kē. Tuarua ko te āta titiro te pai te kāhore rānei a ngā kaupapahere o Te Kāwanatanga. Te tika kāhore rānei o ngā kaupapa mō tēnei take.He kaupapa anō tō te komiha—ā aroha mai tēnei kaupapa. Ko tērā ko te āta akiaki i a rātou e mahi ana i roto i tēnei kaupapa kia mahi ngātahi kia kōrero tahi kia tutuki pai ngā wawata ngā kaupapahere. Hei aha? Hei painga mō tātou katoa o Aotearoa hei oranga hei painga mō ngā tāngata mō ō rātou whānau anō hoki. Kua rongo ngā kōrero i roto i tēnei Whare. Ko te kotahi o ia tokorima tāngata ka pāngia e tēnei mate. Nō reira he mate tēnei he māuiui tēnei he āhuatanga tēnei ka pāngia e tātou katoa ō tātou whānau hapori anō hoki i roto i tēnei Whare. Kua rongo koutou i te mahi ngātahi o ngā pāti i roto i Te Whare Pāremata he tohu pai tēnā. Kua tae ki te wā ki te mahi tahi ki te whakatutuki i tēnei āhuatanga. I te mutunga e hiahia ana ahau ki te mihi ki tēnei Kāwanatanga nā te mea e whakatū ana i tēnei komihana kua tuku tata ki te rua piriona tāra ki tēnei take. Koirā te take nui o ngā take katoa i puta mai i te tahua pūtea te tahua oranga i tēnei tau. Ā nō reira i runga i tēnā e Te Māngai o Te Whare e tautoko ana ahau i tēnei pire pau te kaha. [Greetings to the Speaker. I am very pleased to stand tonight to speak about the first reading of this bill. Firstly I wish to give my congratulations to the Minister who commenced the speeches in the House this afternoon pertaining to this bill. I also congratulate the Government for introducing this initiative into the House tonight.And we all know we have all heard in tonight's speeches this is a significant issue in New Zealand. I know that in my region of Northland when I am travelling around the region I hear and see things about this matter. It is a significant issue for Northland.Perhaps you have heard or seen some of the commentary on Facebook or the television about the youth of Northland. I have heard that youth as young as 12 years old are committing suicide. That is an awful situation to have amongst us.Some other statistics for this year have just come out; the number of suicides in New Zealand has risen and also in Northland. Therefore I support this bill to my utmost because I know it will ease that situation that we are facing.So this thought emerged this bill from a particular report—namely He Ara Oranga. I want to acknowledge the staff on that the members on that project who carefully looked into this issue for us all. One of the matters in that report was to establish a commission an independent commission that is independent of today's Government and the Governments to come. That independent status is a good thing so that they can carefully analyse carefully assess this topic the laws the funding received by Government departments and the various initiatives and policies. Now there are three or four main things for this commission. Firstly every year—oh firstly they have the power to write a report and distribute it to the New Zealand public about this issue in New Zealand. What is said will not come from the Crown but instead from an independent commission. Secondly to carefully examine the suitability or otherwise of the Government's policies; the appropriateness or not of the initiatives for this matter. There is another initiative pertaining to this matter. That is to really encourage those working in this area to collaborate to communicate with each other to achieve the aspirations and the policies. Why? To benefit all of us New Zealanders for the wellbeing and benefit for the people and for their families.The speeches in this House have been heard. One out of every five people is affected by this problem. So it is a problem a sickness and a phenomenon that affects all of us in this House our families and our communities.You have heard of the cooperation between the parties in Parliament and that is a good sign. It has come to the time to collaborate to progress this matter. To conclude I wish to acknowledge this Government for establishing this commission and directing close to $2 billion to this issue. It is the biggest issue of all issues across the Budget the Wellbeing Budget this year. And therefore on that note I support this bill to my utmost.]